b"\n_START_ARTICLE_\nProv\xc3\xadncia de Ruhengeri\n_START_PARAGRAPH_\nLa prov\xc3\xadncia de Ruhengeri (o profectura de Ruhengeri) era una de les dotze prov\xc3\xadncies de Ruanda fins fins a finals de 2005, quan es van redre\xc3\xa7ar les fronteres per crear cinc prov\xc3\xadncies multi\xc3\xa8tniques. La prov\xc3\xadncia estava al nord del pa\xc3\xads, limita al nord amb Uganda i al nord-oest per la Rep\xc3\xbablica Democr\xc3\xa0tica del Congo. Constava de 10 districtes._NEWLINE_Tenia una superf\xc3\xadcie de 1.651,2 quil\xc3\xb2metres quadrats, dels quals 1.439,2 es consideren habitables. La regi\xc3\xb3 \xc3\xa9s muntanyosa, i inclou el volc\xc3\xa0 inactiu de 4.507 metres, el Karisimbi. _NEWLINE_El cens de 2002 mostrava 891.498 habitants a la prov\xc3\xadncia, incloent 475.424 dones i 416.074 homes, el que fa de Ruhengeri la prov\xc3\xadncia m\xc3\xa9s poblada de Ruanda, amb un 11% de la poblaci\xc3\xb3 nacional. Era la quarta prov\xc3\xadncia m\xc3\xa9s poblada en el cens de 1991, que comptava 769.297 persones, i la quarta m\xc3\xa9s poblada del cens de 1978, que comptava 531,927._NEWLINE_El cens de 2002 va trobar que l'edat mitjana de la poblaci\xc3\xb3 de la prov\xc3\xadncia era de 20,3 anys, mentre que la mediana era de 15,8 anys. La majoria dels habitants, 819.987 persones, vivien a les zones rurals, amb 71.551 en zones urbanes com la ciutat de Ruhengeri. Hi havia 29.286 habitants urbans comptats el 1991 i 18.942 el 1978."